Η επίδραση της ηλεκτρομαγνητικής ακτινοβολίας των ασύρματων δρομολογητών στην ευαισθησία gram θετικών και gram αρνητικών μικροβίων σε αντιβιοτικές ουσίες
Creators: name: Πέγιος, Αθανάσιος Γεωργίου
Publisher: name: Aristotle University of Thessaloniki
Year: 2021
Subjects: Μη ιοντίζουσα ακτινοβολία
Μικρόβια
Αντιβιοτικά
Ανθεκτικότητα
Non-ionizing radiation
Bacteria
Antibiotics
Resistance

description: Οι ηλεκτρομαγνητικές ακτινοβολίες και κυρίως οι μη ιοντίζουσες έχουν εισβάλλει στην καθημερινότητα μας τα τελευταία χρόνια με την πρόοδο της τεχνολογίας και την ανάπτυξη των σύγχρονων πληροφοριακών συστημάτων. Μέχρι σήμερα πιστεύεται πως η επίδραση που έχουν στην ύλη και στους έμβιους οργανισμούς είναι η μεταφορά θερμότητας και η αύξηση της θερμοκρασίας τους σε αντίθεση με τις ιοντίζουσες που προκαλούν ιοντισμό της ύλης και μεταβολές στο γενετικό υλικό των κυττάρων. Το περιβάλλον μέσα στο οποίο ζει ο σύγχρονος άνθρωπος περιλαμβάνει το ονομαζόμενο ηλεκτρομαγνητικό νέφος που αποτελείται από ακτινοβολίες όλου του ηλεκτρομαγνητικού φάσματος. Σκοπός της εργασίας ήταν η μελέτη της επίδρασης της ακτινοβολίας που εκπέμπουν οι ασύρματοι δρομολογητές (wi-fi routers) σε καλλιέργειες μικροβίων και τη μεταβολή της ευαισθησίας που αυτά εμφανίζουν σε αντιβιοτικά σκευάσματα. Για την εκπόνηση αυτής της πειραματικής μελέτης χρησιμοποιήθηκαν καλλιέργειες από στελέχη των μικροβίων Escherichia coli, Klebsiella pneumoniae, Pseudomonas aeruginosa, Staphylococcus aureus. Μία αποικία από κάθε στέλεχος εκτέθηκε σε ακτινοβολία από ασύρματο δρομολογητή και αποτελούσε την ομάδα ΙΙ (exposure group) και μία από κάθε στέλεχος καλλιεργήθηκε χωρίς να εκτεθεί, μέσα σε θήκη Faraday και αποτελούσε την ομάδα Ι (control group). Οι δύο ομάδες καλλιεργήθηκαν σε διαφορετικούς κλιβάνους επώασης για 24 ώρες. Στα τρυβλία των καλλιεργιών προστέθηκαν αντιβιοτικοί δίσκοι από 8 ευρέως χρησιμοποιούμενα αντιβιοτικά σκευάσματα. Ακολούθησαν μετρήσεις των ορίων της ζώνης αναστολής ανά τρεις ώρες μέχρι τη συμπλήρωση 24ώρου. Τα αποτελέσματα καταγράφηκαν και επεξεργάστηκαν στατιστικά. Η επεξεργασία ανέδειξε στατιστικά σημαντικές διαφορές στη ζώνη αναστολής σε κάθε μικρόβιο ανάλογα με το είδος του αντιβιοτικού και το χρόνο έκθεσης του στην ηλεκτρομαγνητική ακτινοβολία του δρομολογητή. Συμπερασματικά η παρούσα μελέτη έρχεται να επιβεβαιώσει τα αποτελέσματα παρόμοιων μελετών που καταδεικνύουν την επίδραση της ηλεκτρομαγνητικής ακτινοβολίας στους μικροβιακούς πληθυσμούς. Η επίδραση αυτή αφορά τη βιολογική τους συμπεριφορά και την αποτελεσματικότητα των σύγχρονων αντιβιοτικών απέναντι τους. Σε μία εποχή που μαστίζεται από την ανάπτυξη μικροβιακής αντοχής στα αντιβιοτικά σκευάσματα, ο περιορισμός των παραγόντων που την ευνοούν αποτελεί πρώτη προτεραιότητα στον διαρκή αγώνα ενάντια σε αυτόν τον αόρατο εχθρό για τη δημόσια υγεία. Επίσης μελετώντας την επίδραση των μη ιοντίζουσων ακτινοβολιών στους προκαρυωτικούς οργανισμούς μπορούμε να βγάλουμε έμμεσα συμπεράσματα και για την επίδραση τους σε πιο σύνθετες κυτταρικές δομές όπως αυτές των ευκαρυωτικών οργανισμών. Περαιτέρω μελέτες τόσο in vitro όσο και in vivo μπορούν στο μέλλον να δώσουν περισσότερες πληροφορίες για την επίδραση αυτή και για τους τρόπους με τους οποίους μπορεί να προστατευθεί το σπουδαιότερο αγαθό, η υγεία.
description: Electromagnetic radiation and especially the non-ionizing spectrum have invaded in our day life due to the technological evolution and the development of modern telecommunication systems. It is believed that their effects on biological systems are thermal, in contrast with the ionizing radiation that causes ionizations and affects the genetic material. The environment modern human lives in, is surrounded by the electromagnetic cloud that contains radiations from all the electromagnetic spectrum. The aim of the research was to study the effect of non-ionizing radiation emitted by wi-fi routers on bacterial strains and their susceptibility to modern antibiotics. For this study we used strains of Escherichia coli, Klebsiella pneumoniae, Pseudomonas aeruginosa and Staphylococcus aureus. One colony from each strain was exposed to the wi-fi radiation and formed group II (exposure group) and one from each strain was cultured inside a Faraday cage and wasn’t exposed to wi-fi radiation group I (control group). The two study groups were cultured in different incubators for 24 hours. Antibiotic disks of 8 substances were set on the bacterial plates. For each colony the inhibition zone was measured every 3 hours till the end of the study. The results were recorded and were statistically analyzed. Analysis revealed statistically significant differences in inhibition zone in two groups depending on the bacterial strain, the antibiotic agent and the time of the exposure. The results of this study coincide with similar international studies which showed that exposure to electromagnetic radiation affects biologically bacterial colonies and their susceptibility to antibiotics. Nowadays that antibiotic resistance seems to spread quickly, the restriction of the factors that cause this phenomenon is at high priority. On the other hand studying the effect of non-ionizing radiation on prokaryotic organisms could help to extract informations about the effect on more complicated cell structures like eukaryotic organisms. Further studies in vitro and in vivo could give more evidences about this effect and the ways that public health can be protected.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)